Франсоа Фийон - кандидатът на дясното за президентските избори във Франция
Кой е Фийон и какво обещава на французите, ако го изберат Бившият френски премиер Франсоа Фийон побеждава на втори тур на първичните избори на десните, събирайки 67% от подадените гласове.  Опонентът му - бившият премиер и настоящ кмет на Бордо Ален Жупе, заяви, че ще подкрепя съпартиеца си в кампанията му за президентските избори в края на април и началото на май 2017г. Триумфът на Фийон АФП нарече резултата от вчерашното гласуване в лагера на десноцентристите "триумф за Фийон". Бившият президент Никола Саркози, който участва в ранния етап на избирателния маратон, го поздрави за победата. Той призова "Републиканците" да се обединят около единния кандидат на партията. Подкрепа за Фийон обеща и Жупе. Фийон изненадващо победи на първия тур на първичните избори, измествайки и Саркози, и Жупе. Това бе възприето като неочаквано, тъй като социолозите му предвещаваха третото място. Въпреки това с последна силна седмица от кампанията и победа в последния предизборен дебат, той успя да вземе първия тур. За втория вече настроенията ясно показваха, че именно той ще е официалният кандидат за президент на десницата във Франция. "Франция желае истината, Франция желае действия", заяви Фийон в първото си изявление снощи в ролята на кандидат на партията на президентските избори догодина. Той посочи, че ще протегне ръка към всеки, който иска да служи на страната. "Франция желае истината, Франция желае действия", заяви Фийон в първото си изявление снощи в ролята на кандидат на партията на президентските избори догодина. Той посочи, че ще протегне ръка към всеки, който иска да служи на страната. "Подходът ми беше разбран: Франция не може да понесе своя спад. Тя желае истината и действия", каза Фийон пред привърженици в изборния щаб, предаде Ройтерс. "Ще поема необичайно предизвикателство за Франция: ще кажа истината и ще променя изцяло софтуера ѝ", подчерта той.  Според специалистите победата на Фийон се дължи до голяма степен на това, че в очите на избирателите той въплъщава традиционните ценности на десноцентристите. Известна е неговата привързаност към наследството на историческия лидер на страната генерал Де Гол, строителя на силна и независима Франция. Настроенията на мълчаливото мнозинство в дясно Фийон по-добре от опонентите си успя да улови настроенията на "мълчаливото мнозинство. Той символизира онази промяна, която желае обществото", посочва ТАСС. С почти 35-годишна кариера в политиката, той се отличава от разбиранията на десницата за значителна роля на държавата и обещава радикални реформи в духа на Маргарет Тачър - съкращаване на данъци, намаляване на публичните разходи, свивавена служителите в публичния сектор и ограничаване властта на профсъюзите. Гръбнакът на предизборната кампания на Фийон е искането за съкращаване на разходите на страната в солидни мащаби, с които съперниците му не смеят да се ангажират. Това идва в момент, когато Франция е страната с едни от най-високите държавни разходи в Европа. Фийон казва, че за пет години планира да съкрати общо 500 хил. щатни длъжности в държавния сектор. Това предложение бе отхвърлено като неправдоподобно от Саркози и Жюпе. Фийон твърди, че планът му за икономии е изпълним, ако хората на държавна заплата работят по 39 часа седмично вместо сегашните 35 или по-малко. За популярността му допринесе излязлата през есента негова книга "На бора срещу ислямския тоталитаризъм". В нея той остро критикува сегашното правителство в Париж за подхода му в борбата с ислямския тероризъм, който отне живота на над 230 души в страната само за 18 месеца. Тезите в нея приличат на тези на Самюел Хънтигтън и книгата му "Сблъсъкът на цивилизациите" от 90-те години. Фийон предупреждава, че "кървавата инвация на ислямизма във всекидневието ни може да е предвестинк на трета световна война". Очакванията са, че на президентските избори Фийон ще се изправи срещу лидера на националистите Марин льо Пен и срещу кандидат на лявото във Франция. Към момента там с най-големи шансове е бившият финансов министър Еманюел Макрон, но разликите му в социологическите проучвания спрямо настоящия президент Фрасоа Оланд и премиера Манюел Валс са малки.  Социалистическата партия ще проведе вътрешнопартийните си избори през януари. Списъкът с претендентите трябва да бъде готов до 15 декември. Сегашният президент социалист Франсоа Оланд още не е обявил дали ще се кандидатира. Източник: АФП, "Дневник", в. "Сега", "Дарик"